CELEX: 62008TN0398
Language: et
Date: 2008-09-22 00:00:00
Title: Kohtuasi T-398/08: 22. septembril 2008 esitatud hagi — Autorite Ühing ZAiKS versus komisjon

8.11.2008   
            
            
               ET
            
            
               Euroopa Liidu Teataja
            
            
               C 285/53
            
         22. septembril 2008 esitatud hagi — Autorite Ühing „ZAiKS”versus komisjon
   (Kohtuasi T-398/08)
   (2008/C 285/94)
   Kohtumenetluse keel: poola
   Pooled
   
      Hageja: Autorite Ühing „ZAiKS” (Varssavi, Poola) (esindajad: B. Borkowska ja M. Błeszyński)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 16. juuli 2008. aasta otsuse EÜ asutamislepingu artikli 81 ja EMP lepingu artikli 53 kohaldamise menetluses (juhtum COMP/C2/38.698-CISAC) artikkel 3 ja artikli 4 lõiked 2 ja 3 (vaidlustatud osas);
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja taotleb komisjoni 16. juuli 2008. aasta otsuse EÜ asutamislepingu artikli 81 ja EMP lepingu artikli 53 kohaldamise menetluses (juhtum COMP/C2/38.698-CISAC) tühistamist osas, mis puudutab kooskõlastatud tegevust muusikateoste avaliku esinemise õiguse kasutamisel ning kollektiivse esindamise organisatsioonide poolt vastavate litsentsite andmisel ja avaliku esitamise õiguse tüüplepingutes ettenähtud liikmelisuse piirangute vormi, nagu see on sätestatud CISAC tüüplepingus (Confédération Internationale des Sociétés d`Auteurs et Compositeurs — Autorite ja Heliloojate Ühingute Rahvusvaheline Konföderatsioon, CISAC) ning kasutusel praktikas.
   Hageja esitab hagi toetuseks järgmised väited:
   
               —
            
            
               mõiste „kooskõlastatud käitumine” õigeks tõlgendamiseks vajalike eelduste tasakaalustatud kaalumata jätmine asjaolude mittetäieliku arvestamise tõttu ning autorite õiguste kasutamisel üksteisega lahutamatult seotud elementide arvestamata jätmise tõttu;
            
         
               —
            
            
               avaliku esitamise õiguse tüüplepingutes sätestatud territoriaalsuse põhimõtte valiku põhjendustele antud väär hinnang;
            
         
               —
            
            
               praeguse autorite õiguste kasutamise süsteemi muudatuste tagajärgede puudulik esitamine ning hindamine;
            
         
               —
            
            
               osade kohtuasja tõendite hindamata jätmine, nimelt jäeti arvestamata hageja poolt Autorite Ühingu ZAiKS tegevuse erisusi näitavad asjaolud ning Poola autorite õiguste kasutamise valdkonna õigusnormid.